|  |  |
| --- | --- |
| **NOTA INFORMATIVĂ  la contractul Nr. 06-15/491 din 08 decembrie 2020, Lot 12 de elaborare a proiectului de document normativ în construcții ”Reglementări privind protecția mediului în activitatea de proiectarea, construcția, modernizarea, reabilitarea și întreținerea drumurilor”** | |
|  | |
| 1. | Contextul adaptării  Scopul adaptării prezentului document constă în contribuirea la implementarea politicilor Republicii Moldova în domeniului drumurilor prin dezvoltarea bazei de documente normative în construcții.  Protecția mediului reprezintă un obiectiv de interes public major, având la bază principii și elemente strategice care conduc la dezvoltarea durabilă a societății.  Rețeaua rutieră induce modificări ale ecosistemelor la scări multiple, de la procesele microclimatice de pe coridorul rutier și posibilitățile de dispersie ale diferitelor specii.  În astfel de condiții este foarte important de a identifica impactul negativ al fiecărui drum și de a determina măsurile necesare pentru minimizarea și/sau înlăturarea acestor efecte negative.  Temeiul adaptării proiectului DNC - planul tematic 2020-2021 al Î.S. ASD. |
| **2.** | **Generalități** |
|  | Drumurile sunt căi de transport foarte importante în domeniile social și economic. Cu toate acestea drumurile produc impact negativ asupra mediului înconjurător cât la etapa de construcție, atât și pe întreaga durată de viață.  Impactul drumurilor asupra mediului poate fi divizat în impactul produs de drum și în impactul produs de transport auto. Impactul produs de drum cuprinde deșeuri generate de proiectele de drumuri (construcții, modernizări și reabilitări, precum și de întreținere) din care: 1) materiale rezultate din excavații; 2) deșeuri menajere; 3) deșeuri periculoase sau toxice; 4) deșeuri rezultate din activități de construcție sau demolare; 5) utilaje sau echipamente în exces sau care nu  mai pot fi utilizate; 6) deșeuri rezultate din activități de întreținere, în special de iarnă etc.  Impactul produs de transportul auto cuprinde poluări a aerului cu gaze de eșapament, praf și alte componente nocive, a apelor meteorice și freatice, a solului etc. Alți factori negativi produși de transport este zgomot și vibrații.  Impactul cuprinde fauna, flora, peisajul.  Stabilirea unor reguli tehnice și parametrilor care previn sau reduc până la valori admisibile impactul negativ al construcției, modernizării, reabilitării și întreținerii drumurilor asupra mediului devine foarte important în condițiile actuale de dezvoltare.  Scopul strategic al documentului este implementarea instrumentelor de reducere a impactului negativ asupra mediului la etapa de proiectare, construcție, reparație și întreținere a drumurilor. |
| **3.** | **Domeniul de aplicare al documentului normativ** |
|  | Prevederile prezentului document în construcții se va aplica în activitatea de proiectare, construcție, modernizare, reabilitare și întreținere a drumurilor publice.  Normativul are ca obiect stabilirea unor reguli tehnice și norme care previn sau reduc până la valori admisibile impactul negativ asupra mediului și prevede, inclusiv:   * Protecția resurselor funciare * Corelarea drumului cu peisajul * Protecția împotriva zgomotului traficului rutier * Protecția mediului împotriva poluării * Protecția mediului geologic * Conservarea florei și faunei * Evaluarea factorilor hidrometeorologici la proiectarea drumurilor și a podurilor * Prevenirea și lichidarea consecințelor poluării accidentale a carosabilului și zonei adiacente   Prezentul normativ se recomandă administratorilor drumurilor, inginerilor și tehnicienilor care activează în proiectarea, construcția, reconstrucția, reabilitarea și întreținerea drumurilor publice naționale și locale. |
| **4.** | **Armonizarea documentului normativ** |
|  | Documentul normativ care urmează a fi adaptat va corespunde în totalitate sistemului calității în construcții și v-a reprezenta un ansamblu de structuri organizatorice, răspunderi, regulamente, proceduri și mijloace, care concură la realizarea calității drumurilor.  La elaborarea documentului normativ se va ține cont de prevederile standardelor naționale în domeniul construcțiilor armonizate cu legislația și standardele europene valabile pe teritoriul țării. |
| **5.** | **Recomandări de implementare** |
|  | Documentul normativ va completa lipsa unor lucrări de referință, care să răspundă necesităților, într-o oarecare măsură va compensa prin definirea/redefinirea a numeroșilor termeni cu caracter tehnic sau comun, în actele normative promovate în ultimii ani. Totodată trebuie remarcat faptul că normele cuprinse în actele normative, au pe de o parte o circulație redusă, chiar și în rândul specialiștilor, iar pe de altă parte, prezintă diferențe de la un act normativ la altul, care pot da naștere la interpretări şi înțelesuri diferite.  Prezentul document normativ stabilește principii, pe baza cărora să se poată evalua impactul asupra mediului și a determina măsurile necesare pentru minimizarea și/sau înlăturarea efectelor negative produse de drum.  De efectele documentului va beneficia populația întregii țări. |
| **6** | **Acte legislative** |
|  | 1 Legea nr. 851 din 29 mai 1996 privind expertiza ecologică;  2 Legea nr.149 din 8 iunie 2006 privind fondul piscicol, pescuitul şi piscicultura  3 Legea drumurilor nr. 509 din 22.06.1995. |
| **7** | **Lista documentelor de referință** |

NCM D.02.01:2015 Proiectarea drumurilor publice

NCM А.06.01:2006 Protecţia tehnică a teritoriului, clădirilor şi construcţiilor contra proceselor geologice periculoase. Date generale

NCM B.01.05:2019 Sistematizarea și amenajarea localităților urbane și rurale

NCM E.04.02:2014 Protecţie contra zgomotului

CP D.02.XX:2020 Proiectarea arhitecturală şi peisagistică a drumurilor

SM SR 4032-1:2013 Lucrări de drumuri. Terminologie

SM EN 14388:2016 Dispozitive de reducere a zgomotului din traficul rutier. Specificaţii

|  |  |  |
| --- | --- | --- |
|  |  |  |

|  |  |
| --- | --- |
| **8.** | **Impactul documentului normativ asupra domeniului și societății** |
|  | Impactul scontat al documentului arată, la nivelul obiectivului strategic, efectele anticipate ale intervențiilor planificate asupra calității vieții oamenilor, după care sunt propuși indicatorii de monitorizare și evaluare, cu ajutorul cărora va fi măsurat progresul în realizarea Strategiei „Moldova 2030”. |
| **9.** | **Bibliografie:** |

|  |  |  |
| --- | --- | --- |
|  |  |  |

[1]Legea nr. 851 din 29 mai 1996 privind expertiza ecologică

[2] Legea nr.149 din 8 iunie 2006 **privind fondul piscicol, pescuitul şi piscicultura**

[3] Legea drumurilor\* nr. 509 din 22 iunie 1995

[4] ОНД-86 Методика расчета концентрации в атмосферном воздухе вредных веществ, содержащихся в выбросах предприятий. М., Госкомгидромет, 1987 г.

[5] Беккер А.А., Агаев Т.Б. Охрана и контроль загрязнения природной среды, Ленинград: Гидрометеоиздат, 1989 г.

[6] СНиП 2.05.03-84\* Мосты и трубы

[7] СНиП 2.06.07-87 Подпорные стены, судоходные шлюзы, рыбопропускные и рыбозащитные сооружения

[8] Legea Nr. 1515/1993 privind protecţia mediului înconjurător (Monitorul Oficial al Republicii Moldova, 1993, Nr. 10 art. 283), cu modoficări și completări ulterioare

[9] Hotărâre Guvernul Nr. 404/1994 despre aprobarea Principiilor de bază pentru restabilirea terenurilor degradate (Monitorul Oficial al Republicii Moldova, 1994, Nr. 7 art. 52), cu modoficări și completări ulterioare

|  |  |
| --- | --- |
|  |  |
| **10.** | **Alte informații:** |
|  | Citarea în documentația elaborată pentru efectuarea activităților de mentenanță a surselor de informare utilizate nu exonerează de răspundere pe autorul documentației, cu excepția cazului în care sursa este un document legislativ sau normativ cu aplicare obligatorie.  Revizuirea, modificarea sau abrogarea documentelor de referință şi/sau documentelor legislative, nominalizate explicit în cadrul Normelor tehnice ca elemente de justificare, motivare sau impunere a unor prescripții, implică, după caz, modificarea sau eliminarea prescripțiilor respective. |